Suvestinė redakcija nuo 2023-03-28

Įsakymas paskelbtas: Žin. 2011, Nr. 109-5153, i. k. 1112210ISAK0003-506

Nauja redakcija nuo 2023-03-28:

Nr. 3-130, 2023-03-27, paskelbta TAR 2023-03-27, i. k. 2023-05302

LIETUVOS RESPUBLIKOS SUSISIEKIMO MINISTRAS

ĮSAKYMAS

DĖL STATINIŲ, KURIŲ NAUDOJIMO PRIEŽIŪRĄ VYKDO LIETUVOS RESPUBLIKOS SUSISIEKIMO MINISTERIJA IR (AR) JOS ĮGALIOTOS ORGANIZACIJOS, SĄRAŠO PATVIRTINIMO

2011 m. rugpjūčio 29 d. Nr. 3-506

Vilnius

Vadovaudamasis Lietuvos Respublikos statybos įstatymo 49 straipsnio 1 dalies 2 punktu ir įgyvendindamas Lietuvos Respublikos Vyriausybės 2002 m. vasario 26 d. nutarimo Nr. 280 „Dėl Lietuvos Respublikos statybos įstatymo Nr. I-1240 įgyvendinimo“ 2.3 papunktį:

1. T v i r t i n u Statinių, kurių naudojimo priežiūrą vykdo Lietuvos Respublikos susisiekimo ministerija ir (ar) jos įgaliotos organizacijos, sąrašą (toliau – Sąrašas) (pridedama).

2. Į g a l i o j u:

2.1. Lietuvos transporto saugos administraciją vykdyti Sąrašo 1, 2 ir 3 punktuose nurodytų statinių naudojimo priežiūrą;

2.2. viešąją įstaigą Transporto kompetencijų agentūrą vykdyti Sąrašo 4 ir 5 punktuose nurodytų statinių naudojimo priežiūrą.

Susisiekimo ministras	Eligijus Masiulis

SUDERINTA

Lietuvos Respublikos aplinkos ministerijos

2011-07-14 raštu Nr. (13-2)-D8-6541

PATVIRTINTA

Lietuvos Respublikos susisiekimo ministro

2011 m. rugpjūčio 29 d. įsakymu Nr. 3-506

(Lietuvos Respublikos susisiekimo ministro

2023 m. kovo 27 d. įsakymo Nr. 3-130

redakcija)

STATINIŲ, KURIŲ NAUDOJIMO PRIEŽIŪRĄ VYKDO LIETUVOS RESPUBLIKOS SUSISIEKIMO MINISTERIJA IR (AR) JOS ĮGALIOTOS ORGANIZACIJOS, SĄRAŠAS

1. Vidaus vandenų uostų ir laivininkystės statiniai, kurie susiję su valstybinės reikšmės vidaus vandenų keliais, įtrauktais į Lietuvos Respublikos valstybinės reikšmės vidaus vandenų kelių sąrašą, patvirtintą Lietuvos Respublikos Vyriausybės 1995 m. rugpjūčio 14 d. nutarimu Nr. 1119 „Dėl Lietuvos Respublikos valstybinės reikšmės vidaus vandenų kelių sąrašo patvirtinimo“, ir kuriuos akcinė bendrovė Vidaus vandens kelių direkcija valdo, naudoja ir disponuoja jais nuosavybės teise:

1.1. vidaus vandenų uostai (įskaitant jų akvatorijas), prieplaukos (įskaitant jų akvatorijas), krantinių ir jų infrastruktūros, suprastruktūros statiniai;

1.2. laivų keltuvų statiniai;

1.3. navigacijos švyturiai;

1.4. bunos;

1.5. apsauginės dambos;

1.6. krantosaugos statiniai;

1.7. laivų šliuzų statiniai.

2. Klaipėdos valstybinio jūrų uosto teritorijoje esantys jūrų uosto ir laivininkystės statiniai:

2.1. vidaus keliai ir jų statiniai;

2.2. uosto infrastruktūros ir akvatorijos (hidrotechninių, inžinerinių įrenginių ir navigacijos įrenginių kompleksas) statiniai:

2.2.1. krantinės;

2.2.2. pirsai;

2.2.3. molai;

2.2.4. bangolaužiai;

2.2.5. bunos;

2.2.6. navigacijos įrenginių statiniai;

2.2.7. rampos;

2.3. krantosaugos statiniai;

2.4. vandens pralaidos.

3. Geležinkelio statiniai:

3.1. geležinkelio keliai;

3.2. geležinkelio kelio priklausiniai (tiltai, viadukai, estakados, tuneliai, pralaidos, kurių skersmuo yra ne mažesnis kaip 1 m, praginos, pervažos, perėjos, drenažo tinklai, kontaktinis geležinkelių tinklas ir atramos, trečiasis bėgis su atramomis, peronai ir prekių platformos, triukšmą slopinančios sienelės, gyvūnų ir žmonių atitvarai, užtveriamieji statiniai, atraminės sienelės, apsaugos nuo griūčių ir krintančių akmenų statiniai ir kiti panašaus pobūdžio geležinkelio kelio priklausiniai).

4. Valstybinės reikšmės keliai, įtraukti į valstybinės reikšmės automobilių kelių sąrašą, patvirtintą Lietuvos Respublikos Vyriausybės 1999 m. birželio 9 d. nutarimu Nr. 757 „Dėl valstybinės reikšmės automobilių kelių sąrašo patvirtinimo“.

5. Oro uostų (aerodromų) statiniai:

5.1. kilimo ir tūpimo takai;

5.2. riedėjimo takai;

5.3. peronai;

5.4. orlaivių stovėjimo ir specialiosios aikštelės;

5.5. skrydžių valdymo statiniai;

5.6. radiotechniniai įrenginiai;

5.7. elektros apšvietimo įrenginiai;

5.8. signalinių žiburių įrenginiai.

Pastaba. Statinių, kurių naudojimo priežiūrą vykdo Lietuvos Respublikos susisiekimo ministerija ir (ar) jos įgaliotos organizacijos, sąraše vartojamos sąvokos suprantamos taip, kaip jos apibrėžtos Lietuvos Respublikos geležinkelių transporto kodekse, Lietuvos Respublikos vidaus vandenų transporto kodekse, Lietuvos Respublikos aviacijos įstatyme, Lietuvos Respublikos kelių įstatyme, Lietuvos Respublikos Klaipėdos valstybinio jūrų uosto įstatyme ir Lietuvos Respublikos statybos įstatyme.

_________________

Pakeitimai:

1.

Lietuvos Respublikos susisiekimo ministerija, Įsakymas

Nr. 3-627, 2018-12-17, paskelbta TAR 2018-12-17, i. k. 2018-20646

Dėl Lietuvos Respublikos susisiekimo ministro 2011 m. rugpjūčio 29 d. įsakymo Nr. 3-506 „Dėl Statinių, kurių naudojimo priežiūrą atlieka Susisiekimo ministerija ir (ar) jos įgaliotos organizacijos, sąrašo patvirtinimo“ pakeitimo

2.

Lietuvos Respublikos susisiekimo ministerija, Įsakymas

Nr. 3-130, 2023-03-27, paskelbta TAR 2023-03-27, i. k. 2023-05302

Dėl Lietuvos Respublikos susisiekimo ministro 2011 m. rugpjūčio 29 d. įsakymo Nr. 3-506 „Dėl Statinių, kurių naudojimo priežiūrą atlieka susisiekimo ministerija ir (ar) jos įgaliotos organizacijos, sąrašo patvirtinimo“ pakeitimo